CELEX: 32006D0382
Language: sk
Date: 2006-05-22 00:00:00
Title: 2006/382/ES: Rozhodnutie Komisie z  22. mája 2006  o rozšírení obmedzeného uznania  Hellenic Register of Shipping  na Maltskú republiku  [oznámené pod číslom K(2006) 1990]   (Text s významom pre EHP)

6.6.2006   
            
            
               SK
            
            
               Úradný vestník Európskej únie
            
            
               L 151/31
            
         
      ROZHODNUTIE KOMISIE
   
   z 22. mája 2006
   o rozšírení obmedzeného uznania Hellenic Register of Shipping na Maltskú republiku
   [oznámené pod číslom K(2006) 1990]
   (Iba maltský text je autentický)
   (Text s významom pre EHP)
   (2006/382/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 94/57/ES z 22. novembra 1994 o spoločných pravidlách a normách pre organizácie vykonávajúce lodné inšpekcie a prehliadky a pre príslušné činnosti námorných úradov (1), a najmä na jej článok 4 ods. 3,
   so zreteľom na list od maltských orgánov z 15. septembra 2004, ktorým žiadajú rozšírenie obmedzeného uznania Hellenic Register of Shipping (ďalej len „HRS“) podľa článku 4 ods. 2 smernice 94/57/ES na Maltu,
   keďže:
   
               (1)
            
            
               Obmedzené uznanie je podľa článku 4 ods. 3 smernice 94/57/ES uznanie udelené organizáciám známym pod názvom „klasifikačné spoločnosti“, ktoré spĺňajú všetky kritériá uvedené v prílohe k smernici okrem kritérií uvedených v bodoch 2 a 3 časti A (Všeobecné ustanovenia), avšak ktoré je obmedzené časovo i rozsahom, aby mohla príslušná organizácia získať viac skúseností.
            
         
               (2)
            
            
               Rozhodnutím Komisie 2001/890/ES (2) sa HRS udelil súhlas požadovaný Gréckom na základe článku 4 ods. 3 smernice. Rozhodnutím Komisie 2005/623/ES (3) bol tento súhlas predĺžený na obdobie troch rokov od 3. augusta 2005 s účinnosťou obmedzenou na Grécko a Cyprus.
            
         
               (3)
            
            
               Komisia spolu s maltskými námornými orgánmi overila, že HRS spĺňa všetky kritériá podľa prílohy k smernici 94/57/ES okrem tých, ktoré sú uvedené v bodoch 2 a 3 časti A (Všeobecné ustanovenia) tejto prílohy. Okrem toho sa HRS zaviazal, že bude sledovať cieľ zosúladenia svojej výkonnosti s priemerom schválených subjektov.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru COSS, ktorý bol zriadený podľa článku 7 smernice 94/57/ES,
            
         PRIJALA TOTO ROZHODNUTIE:
   Článok 1
   Účinnosť obmedzeného schválenia Hellenic Register of Shipping udeleného rozhodnutím 2001/890/ES sa rozširuje na Maltskú republiku.
   Článok 2
   Toto rozhodnutie je určené Maltskej republike.
   
      V Bruseli 22. mája 2006
      
         
            Za Komisiu
         
         Jacques BARROT
         
         
            podpredseda
         
      
   
   
      (1)  Ú. v. ES L 319, 12.12.1994, s. 20. Smernica naposledy zmenená a doplnená smernicou Európskeho parlamentu a Rady (ES) 2002/84/ES (Ú. v. ES L 324, 29.11.2002, s. 53).
   
      (2)  Ú. v. ES L 329, 14.12.2001, s. 72.
   
      (3)  Ú. v. EÚ L 219, 24.8.2005, s. 43.